කුරුණෑගල මධ්‍යම විශේෂ ආරියපාල වංශතිලකකුරුණෑගල නගරයේ ආධාරක පන්තිවලින් ආදායම් බද්දක් ලබා ගැනීමේ නව ප්‍රඥප්තියක් සකස් කිරීමට වයඹ පළාත් මානව සම්පත් සංවර්ධන අධිකාරිය විධිවිධාන යොදාගෙන යයි.මේ අනුව සිසුන් 10ට වැඩි සෑම ආධාරක පන්තියකින්ම බදු මුදලක් අය කිරීමට යයි.මෙම නීතිය ජාත්‍යන්තර පාසල්වලට බලනොපාන බැව් පවසන මානව සම්පත් අධිකාරිය ජාත්‍යන්තර පාසල් සමාගම් පනත යටතේ පවත්වාගෙන යන බැවින් බදු මුදලක් අය කිරීමට නොහැකි බැව් පෙන්වා දෙන ලදී.ඇතැම් උපකාරක පන්ති පවත්වාගෙන යන ගුරුවරුන් මුදල් පසුපස හඹා යනවා විනා ඒ තුළ සිදුවෙමින් පවතින දුසිරිත් ගැන සොයා නොබලන බවත්, උපකාරක පන්ති නිසි කළමනාකරණයක් යටතේ පවත්වාගෙන යෑමේ ප්‍රඥප්තියක් විශේෂ ගැසට් නිවේදනයක් මගින් නිකුත් කරන බවත් සාමාන්‍යාධිකාරි බී. එම්. එල්. සී. බාලසූරිය මහතා පවසයි.හිතුමතේම ගාස්තු අයකිරීම් සහ පරිසරය පැත්තෙන් සියලු පහසුකම් තිබිය යුතු බවත් එසේ නොමැති ටියුෂන් ගුරුවරුන්ට එරෙහිව නීතිමය පියවර ගන්නා බවත් හෙතෙම පැවසීය..